A4-0291/98

Päätös neuvoston vahvistamasta yhteisestä kannasta neuvoston asetuksen antamiseksi sukupuolten tasa-arvoon liittyvien kysymysten sisällyttämisestä kehitysyhteistyöhön (C4-0307/98 - 97/0151(SYN))(Yhteistoimintamenettely: toinen käsittely)

Euroopan parlamentti, joka

- ottaa huomioon neuvoston yhteisen kannan C4-0307/98 - 97/0151(SYN),

- ottaa huomioon ensimmäisessä käsittelyssä ((EYVL C 371, 8.12.1997, s. 69.)) antamansa lausunnon komission ehdotuksesta neuvostolle (KOM(97)0265),

- neuvoston kuultua sitä EY:n perustamissopimuksen 189 c artiklan ja 130 w artiklan mukaisesti,

- ottaa huomioon työjärjestyksensä 67 artiklan,

- ottaa huomioon kehitys- ja yhteistyövaliokunnan suosituksen toiseen käsittelyyn (A4-0291/98);

1. Tarkistaa yhteistä kantaa seuraavasti;

2. Kehottaa puhemiestään välittämään tämän päätöksen neuvostolle ja komissiolle.

(Tarkistus 1)

Johdanto-osan 3 kappale

>Alkuperäinen teksti>

3. näihin esteisiin kuuluu edelleenkin selvä ero naisten ja miesten välillä naisten oikeudessa osallistua yhtäläisesti kehitykseen, peruspalveluiden saatavuudessa, päätöksentekoon osallistumisessa ja taloudellisten voimavarojen hallinnassa,

>EP:n äänestyksessä hyväksytty teksti>

3.

näihin esteisiin kuuluu edelleenkin selvä ero naisten ja miesten välillä naisten oikeudessa osallistua yhtäläisesti kehitykseen, peruspalveluiden saatavuudessa, erityisesti koulutuksen, ammattikoulutuksen ja terveydenhuollon aloilla, useiden yhteiskuntaa ja perhettä koskevien alojen poliittiseen ja taloudelliseen päätöksentekoon osallistumisessa ja taloudellisten voimavarojen hallinnassa,

(Tarkistus 2)

Johdanto-osan 17 kappale

>Alkuperäinen teksti>

17. tehokkain lähestymistapa ovat strategiset ja tarkkaan kohdennetut tietoisuuden lisäämiseen tähtäävät aloitteet, joilla voidaan saavuttaa merkittävä kerrannaisvaikutus, sen sijaan että rahoitettaisiin pieniä toiminnallisia hankkeita,

>EP:n äänestyksessä hyväksytty teksti>

17.

tehokkain lähestymistapa ei ole vain pienten toiminnallisten hankkeiden rahoittaminen, vaan ennen kaikkea strategiset ja tarkkaan kohdennetut tietoisuuden lisäämiseen tähtäävät aloitteet, joilla voidaan saavuttaa merkittävä kerrannaisvaikutus; kehitysyhteistyön toiminnallisiin hankkeisiin tarkoitettuja Euroopan unionin määrärahoja tulisi lisäksi nykyistä suuremmassa määrin käyttää naisiin kohdistuviin toimiin,

(Tarkistus 3)

1 artiklan 1 kohta

>Alkuperäinen teksti>

1. Yhteisö antaa rahoitusapua ja teknistä asiantuntemusta tukeakseen sukupuolinäkökulman laaja-alaista sisällyttämistä («mainstreaming») kaikkiin yhteisön kehitysyhteistyöpolitiikkoihin ja -toimiin.

>EP:n äänestyksessä hyväksytty teksti>

1.

Yhteisö antaa rahoitusapua ja teknistä asiantuntemusta tukeakseen sukupuolinäkökulman laaja-alaista sisällyttämistä («mainstreaming») yhteisön kehitysyhteistyöpolitiikkaan.

(Tarkistus 4)

2 artiklan 1 kohdan a alakohta

>Alkuperäinen teksti>

a) tukea sukupuoleen perustuvan tarkastelunlaaja-alaista sisällyttämistä kiinnittämällä erityistä huomiota naisten ja miesten oikeudelliseen ja tosiasialliseen asemaan, heidän tarpeisiinsa ja heidän panokseensa yhteiskuntaan ja perhe-elämään; tukea sukupuolten väliset erot huomioivaa lähestymistapaa yhteisön kehitysyhteistyöpolitiikkojen ja -toimien kehittelyssä, suunnittelussa ja toteuttamisessa ylä-, keski- ja alatasolla sekä niiden seurannassa ja arvioinnissa,

>EP:n äänestyksessä hyväksytty teksti>

a)

tukea sukupuoliroolien analysointia kaikessa kehitysyhteistyössä kiinnittämällä erityistä huomiota naisten ja miesten oikeudelliseen ja tosiasialliseen asemaan, heidän tarpeisiinsa ja heidän panokseensa yhteiskuntaan ja perhe-elämään; tukea sukupuolten väliset erot huomioivaa lähestymistapaa yhteisön kehitysyhteistyöpolitiikkojen ja -toimien kehittelyssä, suunnittelussa ja toteuttamisessa ylä-, keski- ja alatasolla sekä niiden seurannassa ja arvioinnissa,

(Tarkistus 5)

2 artiklan 1 kohdan b alakohta

>Alkuperäinen teksti>

b) tukea ja edistää sukupuolten välisiin eroihin kohdistuvien toimien riittävän laaja-alaista sisällyttämistä yhteisön kehitysyhteistyöhön, erityisesti voimavarojen ja palvelujen käyttömahdollisuuksien ja poliittisen, taloudellisen ja yhteiskunnallisen elämän päätöksentekoprosesseihin osallistumisen osalta,

>EP:n äänestyksessä hyväksytty teksti>

b)

tukea ja edistää sukupuolten välisiin eroihin kohdistuvien toimien asianmukaista sisällyttämistä yhteisön kehitysyhteistyöhön, erityisesti voimavarojen ja palvelujen käyttömahdollisuuksien ja poliittisen, taloudellisen ja yhteiskunnallisen elämän päätöksentekoprosesseihin osallistumisen osalta,

(Tarkistus 6)

2 artiklan 1 kohdan c alakohta

>Alkuperäinen teksti>

c) päästä asteittain vuoteen 2003 mennessä siihen, että merkittävästi useammat yhteisön toimet täyttävät OECD:n kehitysapukomitean (DAC) sukupuolten tasa-arvoon liittyvien kysymysten sisällyttämiselle tai myönteiselle toiminnalle asettamat vaatimukset,

>EP:n äänestyksessä hyväksytty teksti>

c)

päästä asteittain siihen, että merkittävästi useammat yhteisön toimet täyttävät OECD:n kehitysapukomitean (DAC) sukupuolten tasa-arvoon liittyvien kysymysten sisällyttämiselle tai myönteiselle toiminnalle asettamat vaatimukset,

(Tarkistus 7)

2 artiklan 1 kohdan da alakohta (uusi)

>Alkuperäinen teksti>

>EP:n äänestyksessä hyväksytty teksti>

da) sukupuolikysymysten kehitysyhteistyöhön sisällyttämistä koskevien toimien yhdistäminen jäsenvaltioiden kanssa tapahtuvan koordinoinnin puitteissa.

(Tarkistus 8)

2 artiklan 2 kohdan seitsemäs luetelmakohta

>Alkuperäinen teksti>

- komission ja kehitysmaiden keskeisten päätöksentekijöiden koulutus ja heidän tietoisuutensa lisääminen,

>EP:n äänestyksessä hyväksytty teksti>

- yhteisön ja kehitysmaiden päätöksentekijöiden koulutus ja heidän tietoisuutensa lisääminen,

(Tarkistus 9)

2 artiklan 3 kohta

>Alkuperäinen teksti>

3. Erityistä huomiota kiinnitetään sukupuolten tasa-arvoon liittyvien kysymysten sisällyttämiseen kehitysyhteistyön uusiin aloihin.

>EP:n äänestyksessä hyväksytty teksti>

3.

Erityistä huomiota kiinnitetään sukupuolten tasa-arvoon liittyvien kysymysten sisällyttämiseen kehitysyhteistyön uusiin aloihin, joita ovat mm. hätäaputoimet ja kriisien ehkäiseminen, ihmisoikeudet ja demokratisointi, makrotaloudelliset analyysit, kauppa sekä seksuaalisuus ja lisääntyminen ja niihin liittyvät terveydelliset näkökohdat ja oikeudet.

(Tarkistus 10)

3 artiklan toinen kohta

>Alkuperäinen teksti>

Erityistä huomiota kiinnitetään paikallisiin rakenteisiin, jotka voivat osallistua paikallisten voimavarojen vahvistamiseen sukupuolten tasa-arvoon liittyvissä kysymyksissä.

>EP:n äänestyksessä hyväksytty teksti>

Etusija annetaan paikallisille rakenteille, jotka voivat olla ratkaisevan tärkeitä paikallisten voimavarojen kehittämisessä sukupuolten tasa-arvoon liittyvissä kysymyksissä.

(Tarkistus 11)

4 artiklan 1 kohdan ensimmäinen ja toinen alakohta

>Alkuperäinen teksti>

1. Yhteisö rahoittaa 1 artiklassa tarkoitettuja toimia viiden vuoden ajan (vuosina 1999 - 2003).

>EP:n äänestyksessä hyväksytty teksti>

1. Poistetaan.

>Alkuperäinen teksti>

Tämän ohjelman toteuttamiseen varatun rahoitusohjeen määrä vuosiksi 1999 - 2003 on 25 miljoonaa ecua.

>EP:n äänestyksessä hyväksytty teksti>

Tämän ohjelman toteuttamiseen varatun

viitteellisen rahoitusohjeen määrä vuosiksi 1999 - 2003 on 25 miljoonaa ecua.

(Tarkistus 12)

5 artiklan 1 kohta

>Alkuperäinen teksti>

1. Edellä 2 artiklassa tarkoitetuissa toimissa käytettäviä välineitä ovat tutkimukset, asianmukainen tekninen apu mukaan lukien asiantuntijoiden käyttö lyhyellä ja pitkällä aikavälillä, koulutus, ammatillinen koulutus taimuut palvelut, tavaratoimitukset ja työsuoritukset sekä tilintarkastukset ja arviointi- ja seurantakäynnit.

>EP:n äänestyksessä hyväksytty teksti>

1.

Edellä 2 artiklassa tarkoitetuissa toimissa käytettäviä välineitä ovat tutkimukset, asianmukainen tekninen apu mukaan lukien asiantuntijoiden käyttö lyhyellä ja pitkällä aikavälillä, koulutus, ammatillinen koulutus, tavaratoimitukset ja työsuoritukset sekä tilintarkastukset ja arviointi- ja seurantakäynnit.

(Tarkistus 13)

7 artiklan 1 kohta

>Alkuperäinen teksti>

1. Komissio arvioi tämän asetuksen piiriin kuuluvia toimia etukäteen, päättää niidenvalinnasta ja hallinnoi niitä voimassa olevia budjettimenettelyjä ja muita, erityisesti Euroopan yhteisöjen yleiseen talousarvioon sovellettavassa varainhoitoasetuksessa säädettyjä menettelyjä noudattaen.

>EP:n äänestyksessä hyväksytty teksti>

1.

Komissio arvioi tämän asetuksen piiriin kuuluvia toimia etukäteen, päättää niistä ja hallinnoi niitä voimassa olevia budjettimenettelyjä ja muita, erityisesti Euroopan yhteisöjen yleiseen talousarvioon sovellettavassa varainhoitoasetuksessa säädettyjä menettelyjä noudattaen.

(Tarkistus 14)

7 artiklan 2 kohta

>Alkuperäinen teksti>

2. Tämän asetuksen mukaisesti rahoitettavaa, yksittäisiin toimiin myönnettyä yli miljoonan ecun tukea, jota ei makseta takaisin, koskevat päätökset tehdään 8 artiklassa säädettyä menettelyä noudattaen.

>EP:n äänestyksessä hyväksytty teksti>

2.

Tämän asetuksen mukaisesti rahoitettavaa, yksittäisiin toimiin myönnettyä yli kahden miljoonan ecun tukea, jota ei makseta takaisin, koskevat päätökset tehdään 8 artiklassa säädettyä menettelyä noudattaen.

(Tarkistus 15)

7 artiklan 6 kohta

>Alkuperäinen teksti>

6. Tarjouskilpailuihin ja hankintasopimuksiin voivat yhtäläisin ehdoin osallistua kaikki jäsenvaltioiden ja vastaanottajamaan luonnolliset henkilöt ja oikeushenkilöt. Osallistuminen voidaan laajentaa koskemaan muita kehitysmaita ja asianmukaisesti perustelluissa poikkeustapauksissa muita yhteisön ulkopuolisia maita.

>EP:n äänestyksessä hyväksytty teksti>

6.

Tarjouskilpailuihin ja hankintasopimuksiin voivat yhtäläisin ehdoin osallistua kaikki jäsenvaltioiden ja vastaanottajamaan sekä muiden kehitysmaiden luonnolliset henkilöt ja oikeushenkilöt. Julkisista hankinnoista päätettäessä otetaan keskenään yhtä laadukkaista tarjouksista ensisijaisesti huomioon vastaanottajamaista ja kyseisen alueen muista kehitysmaista tulevat tarjoukset.

(Tarkistus 16)

7 artiklan 7 kohta

>Alkuperäinen teksti>

7. Tavaratoimitusten on oltava peräisin jäsenvaltioista, vastaanottajamaasta tai muista kehitysmaista. Asianmukaisesti perustelluissa poikkeustapaukissa hankinnat voivat olla peräisin muista maista.

>EP:n äänestyksessä hyväksytty teksti>

7.

Tavaratoimitusten on oltava peräisin jäsenvaltioista, vastaanottajamaasta tai muista kehitysmaista. Asianmukaisesti perustelluissa poikkeustapaukissa hankinnat voivat olla peräisin muista maista. Toimitusten ollessa keskenään yhtä laadukkaita otetaan ensisijaisesti huomioon vastaanottajamaista ja kyseisen alueen muista kehitysmaista tulevat toimitukset.

(Tarkistus 17)

8 artikla

>Alkuperäinen teksti>

1. Komissiota avustaa kehitysasioissa toimivaltainen maantieteellinen komitea.

>EP:n äänestyksessä hyväksytty teksti>

1.

Komissiota avustaa neuvoa antava komitea, jossa on yksi edustaja jäsenvaltiota kohden ja jonka puheenjohtajana on komission edustaja:

>Alkuperäinen teksti>

>EP:n äänestyksessä hyväksytty teksti>

- Afrikan, Karibian ja Tyynenmeren maiden osalta yhteisön tuen rahoituksesta ja hallinnoinnista neljännen Lomén yleissopimuksen yhteydessä neuvostossa kokoontuneiden jäsenvaltioiden edustajien 16 päivänä heinäkuuta 1990 hyväksymän sisäisen sopimuksen N:o 91/401/ETY 21 artiklalla perustettu EKR-komitea;

>Alkuperäinen teksti>

>EP:n äänestyksessä hyväksytty teksti>

- Välimeren alueen maiden osalta 29 päivänä kesäkuuta 1992 annetun neuvoston asetuksen (ETY) N:o 1762/92 6 artiklalla perustettu MED-komitea;

>Alkuperäinen teksti>

>EP:n äänestyksessä hyväksytty teksti>

- Latinalaisen Amerikan ja Aasian maiden osalta 25 päivänä helmikuuta 1992 annetun neuvoston asetuksen (ETY) N:o 443/92 15 artiklalla perustettu ALA-komitea.

>Alkuperäinen teksti>

2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.

>EP:n äänestyksessä hyväksytty teksti>

2.

Komission edustaja tekee komitealle ehdotuksen tarvittavista yleisistä toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.

Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.

Komission on niin suurelta osin kuin mahdollista otettava huomioon komitean lausunto. Sen on ilmoitettava komitealle, millä tavoin lausunto on otettu huomioon.

>Alkuperäinen teksti>

Komissio päättää suunnitelluista toimenpiteistä, joita sovelletaan välittömästi. Jos nämä toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa noudatetaan seuraavaa:

Komissio voi lykätä päättämiensä toimenpiteiden soveltamista enintään yhdellä kuukaudella ilmoituksen tekopäivästä.

>EP:n äänestyksessä hyväksytty teksti>

Komissio tiedottaa parlamentille kattavasti komitean työskentelystä ja vaatii kaikilta komitean jäseniltä ilmoituksen, jolla todistetaan, että heidän jäsenyytensä komiteassa ei ole ristiriidassa heidän henkilökohtaisten etujensa kanssa, Euroopan parlamentin ja komission välisen komitologiaa koskevan sopimuksen mukaisesti, johon viitataan Euroopan parlamentin 24 päivänä lokakuuta 1996 antamassa päätöslauselmassa esityksestä Euroopan yhteisöjen yleiseksi talousarvioksi varainhoitovuodeksi 1997 - Pääluokka III - Komissio(1).

>Alkuperäinen teksti>

Neuvosto voi määräenemmistöllä päättää asiasta toisin edellisessä alakohdassa tarkoitetun ajan kuluessa.

>EP:n äänestyksessä hyväksytty teksti>

Komiteassa koordinoidaan lisäksi yhteisön yhteistyötoimintaa ja jäsenvaltioiden kahdenvälisesti toteuttamaa toimintaa tietojenvaihdon avulla.

>Alkuperäinen teksti>

>EP:n äänestyksessä hyväksytty teksti>

(1) EYVL C 347, 18.11.1996, s. 125.

(Tarkistus 18)

8 artiklan 2 a kohta (uusi)

>Alkuperäinen teksti>

>EP:n äänestyksessä hyväksytty teksti>

2a. Perustetaan EY:n korkean tason ohjausryhmä, joka käsittelee sukupuolten tasa-arvoon liittyvien kysymysten sisällyttämistä kehitysyhteistyöhön, asettaa yleisiä toimintatavoitteita, opastaa täytäntöönpanossa ja tarkkailee edistymistä.

(Tarkistus 19)

9 artikla

>Alkuperäinen teksti>

Edellä 8 artiklan 1 kohdassa tarkoitettujen komiteoiden yhteisessä kokouksessa keskustellaan kerran vuodessa komission edustajan suorittaman esittelyn pohjalta seuraavana vuonna toteutettavia toimia koskevista yleisistä suuntaviivoista.

>EP:n äänestyksessä hyväksytty teksti>

Edellä 8 artiklan 1 kohdassa tarkoitettujen komiteoiden yhteisessä kokouksessa keskustellaan kerran vuodessa komission edustajan suorittaman esittelyn pohjalta seuraavana vuonna toteutettavia toimia koskevista yleisistä suuntaviivoista.

Euroopan parlamentin jäsen osallistuu kokoukseen.

(Tarkistus 20)

11 artiklan 1 kohdan toinen alakohta

>Alkuperäinen teksti>

Sitä sovelletaan 31 päivään joulukuuta 2003.

>EP:n äänestyksessä hyväksytty teksti>

Poistetaan.